《过龙泉山》
明代·管讷

夹口青山四面来，山重拱挹水萦回。千年胜地龙泉涌，一日佳城凤穴开。

佛子岭头云拥树，仙人石迹雨生苔。岳灵应为长呵护，五色光生紫翠堆。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。